
ฉันจะเข้ารับอิสลามอย่างไร ?




	คำถาม :
	คำตอบ :

	การเข้าสู่ศาสนาอิสลามเป็นเรื่องง่าย ใช่หรือไม่ ?
	ใช่ครับ มันไม่จำเป็นต้องมีคนกลางหรือพิธีกรรมใด ๆ

	ฉันควรรีบเข้าสู่อิสลามในทันที หรือฉันต้องคอยเวลาที่เหมาะสมก่อน หรือหลังจากที่ฉันเคลียปัญหาบางอย่างเสร็จสิ้นลง?
	จำเป็นต้องรีบเลยครับ เพราะการล่าช้าในการรับอิสลาม อาจนำไปสู่ความชั่วร้ายได้ คุณอาจเสียชีวิตได้ทุกเมื่อ เช่นเดียวกับการเข้ารับอิสลามนั้น ถือเป็นธุรกิจที่จะทำกำไรได้ และยิ่งคุณรีบเร่งทำการค้าขายมากเท่าไร คุณก็จะยิ่งมีกำไรมากขึ้นเท่านั้น

	ผู้ที่ต้องการเข้ารับอิสลามต้องทำอย่างไรบ้าง? 
	เพียงแค่เปล่งถ้อยคำการปฏิญาณตนทั้งสองประโยค ว่า «أَشْهَدُ أَنْ لَا إِلَهَ إِلَّا اللهُ، وَأَشْهَدُ  أَنَّ مُحَمَّدًا عَبْدُهُ وَرَسُولُهُ»
อัชฮะดู อันลา อิลาฮะ อิลลัลลอฮฺ  วะอัชฮะดู อันนา มุฮัมมะดัน อับดุฮู วะ รอซูลุฮุ .

	เข้าต้องกล่าวมันด้วยภาษาใด ?
	สามารถที่จะกล่าวมันด้วยภาษาใดก็ได้ ที่เขาพูดได้ ไม่มีเงื่อนไขว่าต้องกล่าวเป็นภาษาอาหรับ 

	เขาจะกล่าวมันออกไปโดยไม่เข้าใจความหมายได้หรือไม่ ?
	ไม่ได้ ทว่าจำเป็นต้องเข้าใจความหมาย และเชื่อมั่นกับองค์ประกอบของมัน และปฏิบัติตามสิ่งที่จำเป็นของมัน. 

	อะไรคือความหมายของคำว่า ( أشهد ฉันขอปฏิญาณตน)?
	ความหมายของมันคือ ฉันยอมรับด้วยหัวใจ และกล่าวด้วยวาจา และปฏิบัติด้วยอวัยวะของฉัน .

	อะไรคือความหมายของ
 لَا إِلَهَ إِلَّا اللهُ ลาอิลาฮะ อิลลัลลอฮฺ)?
	ความหมายคือ ไม่มีพระเจ้าที่คู่ควรแก่การถูกเคารพสักการะอย่างแท้จริง นอกจากอัลลอฮฺ 

	อะไรคือความหมายของ (مُحَمَّدًا رَسُولُ الله  มุฮัมมัด รอซูลุลลอฮฺ)
	ความหมายคือ แท้จริงท่านเป็นบ่าวที่ไม่ถูกเคารพสักการะ และเป็นรอซูลที่ไม่ถูกปฏิเสธ.
และสิ่งจำเป็นสำหรับการปฏิญาณนี้คือ จะต้องเชื่อในส่งที่ท่านนบีบอก และเชื่อฟังในสิ่งที่ท่านสั่งใช้ งดเว้นจากสิ่งที่ท่านห้าม และต้องปฏิบัติตามแนวทางของท่าน . 

	ตอนนี้ฉันเข้าใจอย่างดีแล้ว ต่อไปฉันต้องทำอะไรอีก? 
	จงกล่าวตามฉันว่า  «أَشْهَدُ أَنْ لَا إِلَهَ إِلَّا اللهُ، وَأَشْهَدُ    أَنَّ مُحَمَّدًا عَبْدُهُ وَرَسُولُهُ» .อัชฮะดู อันลา อิลาฮะ อิลลัลลอฮฺ  วะอัชฮะดู อันนา มุฮัมมะดัน อับดุฮู วะ รอซูลุฮุ

	ตอนนี้ฉันเป็นมุสลิมแล้วใช่มั้ย? 
	ใช่ครับ อัลฮัมดุลิลลาฮฺ นี่คือความโปรดปราณของอัลลอฮฺต่อตัวท่าน . 

	ท่านจะสั่งเสียอะไรแก่ฉันบ้างในตอนนี้ ในฐานะมุสลิม?
	ฉันของสั่งเสียให้ท่านได้วิงวอนขอต่ออัลลอฮฺเพื่อให้ท่านมั่นคงในศาสนาของพระองค์ และให้พระองค์ทรงคัดสรรเพื่อนที่ดีที่จะช่วยเหลือท่านในเรื่องนี้ และท่านต้องเรียนรู้อิสลาม และจงปกปิดอิสลามของท่านไว้จนกว่ามันจะแข็งแกร่งขึ้น ด้วยความประสงค์ของอัลลอฮฺ .

	อะไรคือดุอาอฺที่ดีที่สุด ?
	 ﴿إهدنا الصراط المستقيم﴾(อิฮฺดินัศศิรอฏอลมุสตะกีม) ขอพระองค์ทรงโปรดนำเรา สู่หนทางอันเที่ยงตรง 

	อะไรคือบทรำลึกที่ง่ายที่สุด?
	บทรำลึกที่ง่ายที่สุดคือ (บิสมิลลาฮฺ) ท่านกล่าวมันก่อนเข้ามัสยิด , ก่อนเข้าบ้าน , หรือออกจากบ้าน , ก่อนอ่านอัลกุรอ่าน , ก่อนเข้าห้องน้ำ , ก่อนถอดเสื้อผ้า, ก่อนอาบน้ำละหมาด , ก่อนรับประทานอาหารและเครื่องดื่ม , และช่วงเวลาอื่นๆ 

	อะไรคือข้อตัดสินของความผิดบาปที่ผ่านมาของฉัน ก่อนเข้ารับอิสลาม ?
	อิสลาม จะทำลายสิ่งที่อยู่ก่อนหน้าการเข้ารับอิสลามของท่าน จากความผิดบาป นอกจากสิ่งที่เป็นสิทธิต่อคนอื่น ที่จำเป็นต้องมอบสิทธินั้นคืน แก่ผู้มีสิทธินั้น.

	อะไรคือสิ่งที่ฉันต้องทำหลังปฏิญาณตนเข้ารับอิสลาม 
	ท่านจำเป็นต้องอาบน้ำชำระล้างร่างกาย.

	ทำไมฉันถึงต้องอาบน้ำชำระ ? 
	ประการที่๑  มุสลิมนั้นจะไม่กล่าวว่า ทำไม?  แต่จะกล่าวว่า (เราเชื่อฟังและปฏิบัติตาม) 
ประการที่๒. ท่านทำการอาบน้ำล้างชำระเพื่อเป็นการทำความสะอาดภายนอกร่างกายของท่าน ดั่งเช่นที่ท่านได้ชำระภายในของท่านให้สะอาดแล้ว 

	ดีมาก แล้วฉันจะอาบน้ำชำระอย่างไร ?
	ด้วยการที่ท่านตั้งเจตนาภายในใจของท่าน ว่าจะทำการอาบน้ำชำระ แล้วกล่าวว่า (บิสมิลลาฮฺ) แล้วทำการราดด้วยน้ำ ให้เปียกทั่วทั้งร่างกายของท่าน .

	แล้วหลังจากอาบน้ำชำระล่ะ ต้องทำอะไรต่อ ?
	เมื่อเข้าเวลาละหมาด ท่านก็สามารถละหมาดได้เลย ด้วยอนุมัติของอัลลอฮฺ.

	เป็นเรื่องยากสำหรับฉันที่จะละหมาด เพราะมีคำกล่าวและอริยาบถต่างๆ ที่ฉันทำไม่ได้ ?
	อิสลามนั้น เป็นศาสนาที่ง่ายดาย ไม่ใช่ศาสนาที่ยุ่งยาก อัลฮัมดุลิลลาฮฺ ดังนั้นการสรรเสริญและการขอบคุณเป็นของอัลลอฮฺ

	แล้วฉันจะละหมาดอย่างไร ?
	ท่านจงปฏิบัติละหมาดตามฉัน หรือไม่ก็ดูคลิปวิดีโอสอนการละหมาด, โดยท่านสามารถพบคลิปสอนด้วยภาษาต่างๆในช่อง สถาบันอัซซุนนะฮฺ ตามลิงค์ที่แนบไว้ที่ตอนท้ายของเอกสารฉบับนี้.

	หลังจากละหมาดแล้ว ต้องทำอะไรต่อ ? 
	ท่านจะต้องเรียนรู้หลักการอิสลามทั้ง ๕ ประการที่อิสลามถูกตั้งอยู่บนมัน หลังจากนั้นก็เรียนรู้หลักการศรัทธา จนกระทั่งได้ศึกษาครบถ้วนสมบูรณ์ ซึ่งทุกสิ่งที่ทำให้การปฏิบัติอิสลามและการศรัทธาของท่านถูกต้อง.

	เวปไซต์ใดบ้าง  ที่ท่านจะแนะนำให้ฉันเข้าไปดู  เพื่อศึกษาเรื่องเกี่ยวกับอิสลาม ? 
	ฉันของแนะนำท่านให้ติดตาม บรรดาเวปไซต์ของนักวิชาการอาวุโสและสมาคมต่างๆที่ทำการเรียงร้องเชิญชวน  (ดะอฺวะฮฺ)  ชาวต่างชาติที่อยู่ในราชอาณาจักรซาอุดีอาระเบีย.

	ฉันจะใช้ชีวิตกับญาติไกล้ชิดของฉันที่ไม่ใช่มุสลิมอย่างไร ? 
	ท่านก็ใช้ชีวิตปฏิสัมพันธ์กับพวกเขา  ดั่งเช่นที่ท่านนบี ﷺได้ปฏิสัมพันธ์กับผู้ที่ไม่ใช่มุสลิม โดยท่านนบีﷺ เป็นผู้เรียงร้องเชิญชวนไปสู่อิสลามด้วยคำพูดของท่าน , ด้วยมารยาทของท่าน , และด้วยการปฏิสัมพันธ์ของท่าน.

	ยังมีบางคน ที่เขาต้องการรับอิสลาม แต่เขาไม่ต้องการบอกคนในครอบครัวเรื่องการรับอิสลามของเขา แบบนี้มีข้อตัดสินอย่างไร ?
	ไม่จำเป็นสำหรับผู้ที่รับอิสลามว่าเขาจะต้องบอกคนอื่นเกี่ยวกับการรับอิสลามของเขา เพราะการรับอิสลามของเขาเป็นเรื่องระหว่างเขากับอัลลอฮฺ . 

	อะไรคือหนังสือที่ประเสริฐที่สุดในอิสลาม ?
	หนังสือที่ดีที่สุดคือคำภีร์อัลกุรอ่าน ซึ่งเป็นดำรัสของอัลลอฮฺ ตะอาลา .

	อะไรคือซูเราะฮฺ (บท) ที่สำคัญที่สุดในกุรอ่าน? 
	ซูเราะฮฺที่สำคัญที่สุดคือ  ซูเราะฮฺอัลฟาติหะฮฺ ด้วยเหตุนี้เราจะต้องอ่านมันในทุกๆรอกอะฮฺ  ของการละหมาด.

	อะไรคืออายะฮฺ(โองการ)ที่ยิ่งใหญ่ที่สุดในอัลกุรอ่าน? 
	อายะฮฺ (โองการ) ที่ยิ่งใหญ่ที่สุดในอัลกุรอ่าน คืออายะฮฺกุรซีย์

	ฉันจะสามารถอ่านอัลกุรอ่านได้อย่างไร ? 
	ด้วยวิธีการเรียนอัลกุรอ่านและฟังการอ่านเช่นฟังการอ่านของชัยคฺอัลฮุซัยฟีย์ หรือชัยคฺอัลฮุศอรีย์ และท่านอื่นๆ 

	ฉันจะเข้าใจอัลกุรอ่านได้อย่างไร? 
	ท่านสามารถจะเข้าใจอัลกุรอ่าน โดยการอ่านในหนังสืออรรถาธิบายของบรรดาผู้รู้แห่งประชาชาตินี้ ที่ได้รับการยอมรับได้เรียบเรียงขึ้น.

	ฉันจะหาตัฟซีรอัลกุรอ่านได้จากที่ไหน ? 
	ฉันขอแนะนำท่านให้ติดต่อกับ    ศูนย์การพิมพ์อัลกุรอานในเมืองมะดีนะฮฺ

	หนังสือใดที่ท่านจะแนะนำให้ฉันอ่าน หลังจากอัลกุรอ่าน? 
	ฉันขอแนะนำท่านให้อ่านหนังสือหะดีษที่ถูกต้องของท่านนบี ซอลลัลลอฮุอะลัยฮิวะซัลลัม.

	อะไรคือหนังสือที่ดีที่สุด เกี่ยวกับหะดีษของท่านนบี ซอลลัลลอฮุอะลัยฮิวะศัลลัม ?
	หนังสือหะดีษที่ดีที่สุดและถูกต้องที่สุด คือ หนังสือ ((ศอเฮี๊ยะฮฺของอิหม่ามบุคอรีย์)) ซึ่งประชาชาตินี้ได้เห็นพ้องกันเป็นมติเอกฉันท์ถึงความถูกต้องของมัน และนักวิชาการผู้ยิ่งใหญ่ทั้งหลายได้พอใจ และฉันของแนะนำต่อท่านให้ดู ลิงค์ดาวน์โหลดหนังสือตอนท้ายของสาส์นฉบับนี้ .

	อะไรคือหะดีษที่สำคัญที่สุดในซุนนะฮฺของท่านนบี ? 
	หะดีษที่สำคัญที่สุดคือหะดีษญิบรีล ซึ่งเกี่ยวข้องกับการอธิบายระดับขั้นของศาสนาทั้งสามประการคือ อิสลาม , อีมานและเอี๊ยะฮฺซาน

	ฉันกลัวว่าฉันจะไม่สามารถศึกษาเรียนรู้อิสลามได้ ? 
	ท่านอย่าได้กลัว แต่ทว่าจงมอบหมายต่ออัลลอฮฺแล้วอัลลอฮฺจะทรงช่วยเหลือท่าน  ในหนทางของท่าน ศาสนาเป็นเรื่องง่าย ขออัลลอฮฺทรงโปรดประทานความสำเร็จ แก่ท่านในสิ่งที่พระองค์ทรงรักและพอพระทัย  
จงมอบหมายต่ออัลลอฮ และท่านสามารถเรียนรู้อิสลามกับเราได้ ฟรี ในรูปแบบทางไกล ในสถาบันของเรา สถาบันอัซซุนนะฮฺ ตามลิงค์ที่แปะไว้ด้านล่าง .
และท้ายที่สุด ฉันขอสั่งเสียท่านด้วยคำพูดของท่านนบี  ﷺ((จงมุ่งมั่นในสิ่งที่เป็นประโยชน์ต่อตัวท่าน พร้อมกับขอความช่วยเหลือจากอัลลอฮฺ และอย่าได้รู้สึกอ่อนแอ ))





	ลิงก์ช่องทางสถาบันอัซซุนนะฮฺ

	สถาบันอัซซุนนะฮฺ
	ลิงก์เฟซบุ๊ค
	ลิงก์เทเลแกรม

	

	

	


	ลิงก์อินสตราแกรม
	ลิงก์ทวิตเตอร์
	ลิงก์วอสแอป

	

	

	


	ช่องยูทูป
	ลิงก์ดาวน์โหลดหนังสือ

